Vissie en Skulpie | LekkeSlaap
Vissie en Skulpie bied selfsorgverblyf in die pragtige kusdorp, Jongensfontein, op die Tuinroete op pad na Kaapstad. Die woonstelle is net 90 m se stap van die see en 'n pragtige getypoel af.
Elke woonstel bied slaapplek aan 4 volwassenes en 4 kinders onder 16 en beskik oor 2 slaapkamers, 2 badkamers en 'n oopplan-kombuis, -eetarea en -leefarea. Elke slaapkamer het 'n koningingrootte-bed en 'n dubbel-stapelbed. Die badkamers het 'n stort of 'n bad, en 'n toilet en wasbak.
Die kombuis is volledig toegerus vir selfsorg met 'n tweeplaatstoof, ketel, broodrooster, 'n konveksie-oond, yskas-vrieskas, mikrogolfoond, eetgerei en breekware. Die eetarea het 'n tafel met sitplek vir 4 gaste. Die sit-area het 'n TV met DStv. Onderdakbraaigeriewe is buite beskikbaar.